turjo4nis/wikipedia-bn-dump-20250701 huggingface dataset:
দেবতাখুম

দেবতাখুম বান্দরবান জেলার একটি প্রাকৃতিক সৌন্দর্যমণ্ডিত জায়গা। এখানে দুইপাশে উঁচু পাহাড়ের মাঝখানে স্বচ্ছ পানি প্রবাহিত হতে থাকে। এটি পর্যটকদের জন্য একটি আকর্ষণীয় স্থান।

অবস্থান
দেবতাখুম বান্দরবান জেলার রোয়াংছড়ি উপজেলায় অবস্থিত।

বর্ণনা
বান্দরবানের স্থানীয়দের মতে এটি প্রায় ৫০ ফুট গভীর এবং প্রায় ৬০০ ফুট দীর্ঘ। এর কাছেই শীলবাঁধা ঝরনা। এই খুমের দুইপাশে রয়েছে বিশাল জঙ্গল। খাড়া পাহাড়ের কারণে খুমের ভিতর সরাসরি সূর্যের আলো পৌঁছায় না। তাই খুমের যত ভিতরে যাওয়া যায় ততই শীতল মনে হয়। জায়গাটি খুব শান্ত এবং কোলাহলমুক্ত। এর পানিও বেশ স্বচ্ছ। বাঁশের ভেলায় চেপে এই খুমের ভিতর যাওয়া পর্যটকদেরকে এক রোমাঞ্চকর অনুভূতি দেয়, যা যেকোন মানুষকে খুব সহজে প্রকৃতির প্রেমে আকৃষ্ট করবে।

ভ্রমণপথ
বান্দরবান টাউন থেকে প্রথমে রোয়াংছড়ি আসতে হবে। রোয়াংছড়ি থেকে কচ্ছপতলী বাজার এসে লিরাগাঁও সেনানিবাসে অনুমতি নিতে হয়। সেখান থেকে ঘণ্টাখানেক ট্রেকিং করে শীলবাঁধা পাড়া যাওয়া যায়। শীলবাঁধা পাড়ার কাছেই দেবতাখুম। তবে দেবতাখুমের আগে পং সু আং নামের আরেকটি খুম পার হতে হয়।
বর্ষাকালে এই খুমের ট্রেকিং পথ কিছুটা দুর্গম হয়ে ওঠে। বর্ষার সময় বা অন্য কোন সময়ই গাইড ছাড়া এখানে যাওয়া নিরাপদ নয়। সাঁতার না জানা থাকলে খুমের ভিতর যাওয়ার আগে লাইফ জ্যাকেট পরে নেওয়া উচিত।

চিত্রশালা

তথ্যসূত্র

বান্দরবান জেলা
বান্দরবান জেলার দর্শনীয় স্থান
সুধীররঞ্জন খাস্তগীর

সুধীর রঞ্জন খাস্তগীর  (জন্ম:- ২৪ সেপ্টেম্বর  ১৯০৭ –মৃত্যু: - ৬ জুন ১৯৭৪) বঙ্গীয় শিল্পকলার ভারতীয় চিত্রকর ও চিত্রকলা প্রশিক্ষক।

শিক্ষা ও প্রারম্ভিক জীবন

সুধীররঞ্জনের জন্ম  ১৯০৭ খ্রিস্টাব্দের ২৪ শে সেপ্টেম্বর অধুনা বাংলাদেশের চট্টগ্রামে। পিতা সত্যরঞ্জন খাস্তগীরের আবাসস্থল ছিল তৎকালীন বিহারের (বর্তমানে ঝাড়খণ্ডের) গিরিডিতে। সেখান থেকে ১৯২৫ খ্রিস্টাব্দে  প্রবেশিকা পাশ করে আই.এ পড়তে শান্তিনিকেতনে আসেন। কিন্তু আই.এ পরীক্ষা  না দিয়ে  নন্দলাল বসুর অধ্যক্ষতাকালে কলাভবনে কয়েক বছর চিত্রাঙ্কনের সঙ্গে ভাস্কর্য শিক্ষা নেন। এখানে  অবনীন্দ্রনাথ ঠাকুরের কাছেও ভারতীয় রীতির শিল্পকর্মের শিক্ষা নেন এবং ঠাকুর বাড়ির সংস্পর্শে আসেন। রবীন্দ্র সংগীতের প্রতি তাই তার স্বাভাবিক আকর্ষণ ছিল। বাঁশীও বাজাতে পারতেন।

কর্মজীবন ও শিল্পকর্ম

কলাভবনের পাঠ সমাপ্ত করে তিনি ভারত পর্যটনে বেড়িয়ে ১৯৩৪ খ্রিস্টাব্দে গেলেন গোয়ালিয়রের সিন্ধিয়া স্কুলে এবং ১৯৩৫ খ্রিস্টাব্দে দেরাদুনের দুন স্কুলে। এখানেই তিনি  পরবর্তী দীর্ঘ ২০ বৎসর শিক্ষকতা করেন। মাঝে ১৯৩৭ খ্রিস্টাব্দে এক বৎসর তিনি ইউরোপ যান। লন্ডনের রয়াল সোসাইটি অব আর্টস এর ফেলো নির্বাচিত হন। দেরাদুনে অবস্থান কালে রবীন্দ্রনাথ ঠাকুরের নৃত্যনাট্য ইত্যাদির উপর নির্দেশনার কাজও করছেন এবং এ সময়ে  জাতীয় স্তরে খ্যাতি অর্জন করেন। উত্তরপ্রদেশ সরকারের আমন্ত্রণে লক্ষৌ বিশ্ববিদ্যালয়ের  অধীনস্থ সরকারি আর্ট কলেজের অধ্যক্ষের পদে যোগদান করেন ১৯৫৬ খ্রিস্টাব্দে এবং  ১৯৬২ খ্রিস্টাব্দে অবসর গ্রহণ করেন।
তার ভাস্কর্য রচনা মূলতঃ ব্রোঞ্জ, প্লাস্টার ও কংক্রিটের মাধ্যমে। মনঃকল্পিত ভাস্কর্যের সাথে বহু বিশিষ্ট বিদেশী ও ভারতীয়ের মুখাকৃতি রচনা করেন। তার অঙ্কিত চিত্র ও ভাস্কর্য দেশের অনেক মিউজিয়াম ও বিশ্ববিদ্যালয়ের সংগৃহীত আছে। চিত্রগুলি ভারতীয় পুরাণ কাহিনী আধারিত, নারী অবয়বে  ও মনোমুগ্ধকর  পল্লীদৃশ্যে পরিস্ফুট। তার রচিত গ্রন্থগুলি হল -

 'ডানসেস ইন লিনোকাট'
 'পেন্টিংস'
 'স্কাল্পচার'
 'পেন্টিংস অ্যান্ড ড্রয়িংস্'

শিশুদের জন্য লেখেন - 
 'তালপাতার সেপাই '

আত্মজীবনী মূলক গ্রন্থ ও জীবনকথা দুটি বই হল -
 'মাইসেল্ফ'
 'আমার এ পথ'

সম্মাননা

ভারতীয় শিল্পকর্মের জন্য ভারত সরকার ১৯৫৮ খ্রিস্টাব্দে 'পদ্মশ্রী' সম্মানে ভূষিত করে।

মৃত্যু

সুধীররঞ্জন খাস্তগীর ৬৬ বৎসর বয়সে ১৯৭৪ খ্রিস্টাব্দে ৬ ই জুন কলকাতায় প্রয়াত হন।

তথ্যসূত্র

১৯০৭-এ জন্ম
১৯৭৪-এ মৃত্যু
শিল্পকলায় পদ্মশ্রী প্রাপক
বিশ্বভারতী বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের চিত্রশিল্পী
কলকাতার শিল্পী
২০শ শতাব্দীর ভারতীয় চিত্রশিল্পী
উলটকম্বল

উলটকম্বল বা ওলটকম্বল (বৈজ্ঞানিক নাম: Abroma augustum, যা ডেভিল'স কটন নামেও পরিচিত) অ্যাবরোমা গণের একটি প্রজাতি। এতে গাঢ় লাল রঙের বিশেষ বৈশিষ্ট্যমণ্ডিত ফুল ফোটে। এশিয়া মহাদেশ জুড়ে প্রজাতিটি বিস্তৃত। পূর্বে ধারণা করা হত, কুইন্সল্যান্ডেও উদ্ভিদটি জন্মে। কিন্তু সাম্প্রতিক জরিপে সেখানে এর খোঁজ পাওয়া যায়নি।

কার্ল লিনিয়াস ১৭৬৮ সালে সর্বপ্রথম প্রজাতিটির বর্ণনা দেন। তিনি এর নাম Theobroma augustum (বা Theobroma augusta) প্রস্তাব করেন।

চাষ 
গ্রিনহাউসে চারাগুলো বসন্তের শেষ থেকে গ্রীষ্মের শুরুতে প্রস্ফুটিত হয়। প্রান্তীয় মঞ্জরীগুলো থেকে গাঢ় মেরুন রঙের ফুল বের হয়। একেকটি ফুল ৩ ইঞ্চি (৭.৫ সেমি) পর্যন্ত হতে পারে।

বীজের মাধ্যমে উলটকম্বলের বংশবিস্তার হয়। 
এদের বীজ ২১-৩০ দিনের মধ্যে ৭২° ফারেনহাইট (২৪° সেন্টিগ্রেড) তাপমাত্রায় অঙ্কুরিত হয়।

তথ্যসূত্র

বহিঃসংযোগ 

 

এশিয়ার উদ্ভিদ
মালভেসি
কার্ল লিনিয়াস কর্তৃক নামকরণকৃত ট্যাক্সা
১৭৬৮-এ বর্ণিত উদ্ভিদ
তুও কোতো নান আম্পেক মসজিদ

তুও কোতো নান আম্পেক মসজিদ বা গদাং বলাই নান দুয়ো মসজিদ নামেও পরিচিত ইন্দোনেশিয়ার কোতো নান আম্পেক শহরে অবস্থিত একটি মসজিদ। মসজিদটি ইন্দোনেশিয়ার প্রাচীনতম মসজিদগুলির মধ্যে একটি। প্রশাসনিকভাবে বর্তমানে মসজিদটি পশ্চিম সুমাত্রার পাইকুম্বুহের পশ্চিম পাইকুম্বুহ জেলার বালাই নান ডুও গ্রামে অবস্থিত।  ১৮৪০ সালে মিনাঙ্গ্কাবাউ স্থাপত্যের আদলে মসজিদটি নির্মিত হয়েছিল বলে মনে করা হয়। মসজিদের ছাদ টিন দিয়ে প্রতিস্থাপনের আগে ফাইবার দিয়ে তৈরি করা হয়েছিল।  বর্তমানে মসজিদে নামাজ পড়া ছাড়াও   আশেপাশের সম্প্রদায় ধর্মীয় শিক্ষার মাধ্যম হিসাবে ব্যবহার করা হয়।

ইতিহাস 
মসজিদটি কবে নির্মাণ করা হয়েছে তা সঠিকভাবে জানা যায় নি। ইন্দোনেশিয়ার ঐতিহাসিক মসজিদ বইয়ের লেখক আবদুল বাকির জেইন তার বইতে লিখেছেন, ১৮৪০ সালে মসজিদটি নির্মিত হয়েছিল বলে অনুমান করা হয় এবং নির্মাণ করার পর তুও কোতো নান আম্পেক মসজিদ নামকরণ করা হয়। মসজিদের নির্মাণ কাজ মিনাঙ্গ্কাবাউয়ের তিনজন ভিন্ন ভিন্ন নিজ গোত্রের  নেতা পরিচালনা করেছেন। তারা হল কাম্পাই গোত্র থেকে দাতুক কুনিয়াং, পিলিয়াং গোত্র থেকে দাতুক পাংকাই সিনারো এবং মালয়ু গোত্র থেকে দাতুক সিরি দিরাজো।

মসজিদের বেশিরভাগ মাস্তুল, মেঝে এবং দেয়াল কাঠ দিয়ে তৈরি করা হয়েছিল। মসজিদটি প্রথমবার নির্মাণ হওয়ার পরে আর কখনও সেগুলো সরিয়ে ফেলা হয়নি। মসজিদটি পরে বেশি সংস্কার করা হয়নি, তাই পুরানো স্থাপত্য শৈলী বজায় আছে।

ফাইবার থেকে তৈরি করা ছাদটি  নষ্ট যাবার কারণে পরে টিন দিয়ে প্রতিস্থাপন করা হয়।

আরও দেখুন 
 ইন্দোনেশিয়ার মসজিদের তালিকা

তথ্যসূত্র 
পাদটীকা

গ্রন্থপঞ্জি

 
 
 
 
 
 
 

ইন্দোনেশিয়ার মসজিদ
পশ্চিম সুমাত্রায় ইন্দোনেশিয়ার সাংস্কৃতিক উপাদান
পশ্চিম সুমাত্রার মসজিদ
১৮৪০-এ সম্পন্ন মসজিদ
বে এরিয়া র‌্যাপিড ট্রানজিট

বে এরিয়া র‌্যাপিড ট্রানজিট (বিএআরটি) ক্যালিফোর্নিয়ায় সান ফ্রান্সিসকো উপসাগরীয় অঞ্চলে পরিবেশন করা একটি দ্রুতগামী গণপরিবহন ব্যবস্থা। উত্তলিত ভারী রেল উন্নত এবং পাতাল রেল ব্যবস্থা সান ফ্রান্সিসকো এবং ওকল্যান্ডকে আলমেদা, কন্ট্রা কোস্টা এবং সান মাতেও কাউন্টির শহর ও শহরতলির সাথে সংযুক্ত করে। পূর্ব কন্ট্রা কোস্টা কাউন্টিতে ১০ মাইল (১৬ কিমি) পার্শ্বীয় শাখা লাইন, যা ডিজেল মাল্টিপল ইউনিট ট্রেন ব্যবহার করে এবং ওকল্যান্ড আন্তর্জাতিক বিমানবন্দরে একটি ৩.২-মাইল (৫.১ কিমি) দীর্ঘ স্বয়ংক্রিয় নির্দেশিত পথের গণপরিবহন লাইন সহ বিএআরটি ১১২ মাইল (১৮০ কিলোমিটার) দীর্ঘ দ্রুতগামী গণপরিবহন লাইনের ছয়টি রুট বরাবর ৪৮ টি স্টেশন পরিবেশন করে। ২০১২ অর্থবছরে গড়ে ৪,১১,০০০ জন সাপ্তাহিক যাত্রী এবং ১১৮ মিলিয়ন বার্ষিক যাত্রী নিয়ে বিএআরটি আমেরিকা যুক্তরাষ্ট্রের পঞ্চম-ব্যস্ততম ভারী রেলের দ্রুতগামী গণপরিবহন ব্যবস্থা এবং এটি বে এরিয়া র‌্যাপিড ট্রানজিট জেলা দ্বারা পরিচালিত হয় যা ১৯৫৭ সালে গঠিত হয়। প্রাথমিক ব্যবস্থাটি ১৯৭২ সাল থেকে ১৯৭৪ সাল পর্যন্ত খোলা হয়। ১৩ জুন, ২০২০ সালে সান্তা ক্লারা ভ্যালি পরিবহন কর্তৃপক্ষের (ভিটিএ) অংশীদারত্বের ভিত্তিতে সিলিকন ভ্যালি বিএআরটি সম্প্রসারণ টি মিলপিটাস ও বেরিসার মধ্যে খোলার কথা রয়েছে।

তথ্যসূত্র

বহিঃসংযোগ

মার্কিন যুক্তরাষ্ট্রের ভূগর্ভস্থ দ্রুতগামী গণপরিবহন
নবগুজরাত সময়

নবগুজরাত সময়  টাইমস গ্রুপের একটি গুজরাটি ভাষার ব্রডশিট দৈনিক পত্রিকা। এটি গুজরাটের স্থানীয় ভাষার পাঠকদের জন্য ১৬ জানুয়ারী ২০১৪ সালে ভারতের আহমেদাবাদে চালু হয়েছিল।  পরে টাইমস গ্রুপ আহমেদাবাদে নির্মাণকাজে যুক্ত সুরেশ প্যাটেলের মালিকানাধীন শাওনা গ্রুপের সাথে মিলে যৌথ মালিকানা শাওনা টাইমস প্রাইভেট লিমিটেড গঠন করে।  এই প্রতিষ্ঠানটিই নবগুজরাত সময়ের মালিক।

নবগুজারত সামে কেবল একটি সংবাদপত্রের পরিষেবা নয়, একটি শক্তিশালী পূর্ণাঙ্গ মিডিয়া হাউসও।

ওয়েবসাইটগুলির একটি তালিকা নীচে দেওয়া হয়েছে:

 নবগুজারত সমে ওয়েবসাইট   : https://navgujaratsamay.com  
 নবগুজারত সমে এপ্পার ওয়েবসাইট   : https://epaper.navgujaratsamay.com  
 সাবস্ক্রিপশন ক্রয় ওয়েবসাইট: https://ngs.press

নবগুজরাত সময়ের একটি খুব শক্তিশালী সামাজিক যোগাযোগের মাধ্যমের সংযোগগুলি:

 ফেসবুক   : https://facebook.com/navgujaratsamay  
 টুইটার   : https://twitter.com/navgujaratsamay  
 টেলিগ্রাম চ্যানেল   : https://t.me/navgujaratsamay  
 ইনস্টাগ্রাম   : https://instagram.com/navgujaratsamayofficial  
 ইউটিউব   : https://youtube.com/navgujaratsamayofficial 

নবগুজরাত সময়ের অ্যান্ড্রয়েড এবং আইওএস অ্যাপ রয়েছে যার মাধ্যমে প্রত্যেকে বিশ্বজুড়ে সর্বশেষতম এবং ব্রেকিং সংবাদের সাথে হালনাগাদ থাকতে পারে।

 অ্যান্ড্রয়েড অ্যাপ   : https://play.google.com/store/apps/details?id=com.ngs.reader&hl=en)  
 আইওএস অ্যাপ   : https://apps.apple.com/in/app/navgujarat-samay/id797534457

তথ্যসূত্র 

ভারতে প্রকাশিত গুজরাতি ভাষার সংবাদপত্র
ভারতের দৈনিক সংবাদপত্র
২০১৪-এ গুজরাতে প্রতিষ্ঠিত
গুজরাতের সংবাদপত্র
২০১৪-এ প্রতিষ্ঠিত প্রকাশনা
টাইমস গ্রুপের প্রকাশনা
ম্যাডাম ফুলি

ম্যাডাম ফুলি ১৯৯৯ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। ছায়াছবিটি পরিচালনা করেছেন শহীদুল ইসলাম খোকন। কাহিনী এবং চিত্রনাট্য লিখেছেন শহীদুল ইসলাম খোকন এবং সংলাপ লিখেছেন কাজি মোরশেদ। এতে মূল চরিত্রে অভিনয় করেছেন ববিতা, সিমলা, আলেকজান্ডার বো, হুমায়ুন ফরীদি, এটিএম শামসুজ্জামান ও খলিল উল্লাহ খান। এই সিনেমার মাধ্যমে চিত্রনায়িকা সিমলা ও চিত্রনায়ক আলেকজান্ডার বোর চলচ্চিত্রে অভিষেক ঘটে। এটি একটি নারী কেন্দ্রীক বা নারীপ্রধান গল্পের সিনেমা। এই চলচ্চিত্রে অভিনয়ের মাধ্যমে সিমলা তার অভিষেক চলচ্চিত্রেই শ্রেষ্ঠ অভিনেত্রীর জাতীয় চলচ্চিত্র পুরস্কার লাভ করেন। এছাড়া এটিএম শামসুজ্জামান শ্রেষ্ঠ কৌতুক অভিনেতার বিভাগে জাতীয় চলচ্চিত্র পুরস্কার লাভ করেন।

কাহিনী সংক্ষেপ 
ফুলি (সিমলা) একজন অশিক্ষিত গ্রামের মেয়ে। সে তার বৃদ্ধা মায়ের সাথে গ্রামের একটি কুঁড়েঘরে বাস করে। মৃগী আক্রান্ত হয়ে গ্রামের একজন প্রভাবশালী ব্যক্তি পানিতে ডুবে মারা যেতে চলেছিলেন এসময় ফুলি দেখতে পেয়ে তার জীবন বাচাঁয়। প্রভাবশালী ব্যক্তি তার উপর খুব কৃতজ্ঞ হয় এবং প্রতিদান সরুপ তার পুত্রের সাথে বিবাহ দেয়। তবে তার ছেলে সোহেল (আলেকজান্ডার বো) ফুলিকে তার স্ত্রী হিসেবে মেন নেয় না এবং সে ফ্যানসি নামের অন্য একটি মেয়েকে ভালোবাসে। ফুলি বিয়ের পরে স্বামীর সাথে একত্রে বসবাস করতে ঢাকায় আসে। সোহেল তাকে স্ত্রী হিসাবে যথাযথ অধিকার দেয় না। দেখতে অসুন্দর ও গেয়ে বলে বন্ধুদের দ্বারা অপমানিত হয়। ঘটনাচক্রে সে হারিয়ে যায় এবং তার মা সালমার কাছে তাকে খুঁজে পায়। সালমা (ববিতা) তাকে আধুনিক ও চতুর হতে শিখিয়ে ফিরে আসার শিক্ষা দেয়।

একজন নিরক্ষর গ্রামীণ মেয়ে তার স্বামীর অধিকার পাওয়ার জন্য নিজেকে আধুনিক ও চতুর পরিণত করে। পরে তার স্বামী তাতে ফিরে পেতে আগ্রহী হয়ে ওঠে।

শ্রেষ্ঠাংশে 
 আলেকজান্ডার বো - মিজানুর রহমান সোহেল
 সিমলা- ফুলি/সিমলা
 মিশেলা - ফ্যান্সি
 ববিতা - সালমা
 হুমায়ুন ফরিদী- কালাম আলী
 এটিএম শামসুজ্জামান - বাবা
 শেখ আবুল কাশেম মিঠুন - শহীদ
 খলিল উল্লাহ খান - মতবর
 রাশেদা চৌধুরী - রহিমা
 জ্যাকি আলমগীর - কুদ্দুস
 সুরুজ বাঙ্গালী - 
 ববি - পুলিশ ইন্সপেক্টর
 ইলিয়াস কোবরা - কোবরা
 কবির খা
 মেঘলা
 আন্না
 মাষ্টার মিতু

সঙ্গীত 
ম্যাডাম ফুলি ছায়াছবিটির সঙ্গীত পরিচালনা করেছেন আলম খান। গীত রচনা করেছেন মিল্টন খন্দকার। গানে কণ্ঠ দিয়েছেন খান আসিফ আগুন, ডলি সায়ন্তনী ও তন্নী।

গানের তালিকা

পুরস্কার 
ম্যাডাম ফুলি চলচ্চিত্রটি ২৪তম জাতীয় চলচ্চিত্র পুরস্কারের আসরে দুটি বিভাগে জাতীয় চলচ্চিত্র পুরস্কার অর্জন করে।

তথ্যসূত্র

বহিঃসংযোগ 

১৯৯৯-এর চলচ্চিত্র
১৯৯৯-এর মারপিটধর্মী নাট্য চলচ্চিত্র
বাংলাদেশী চলচ্চিত্র
বাংলাদেশী মারপিটধর্মী নাট্য চলচ্চিত্র
বাংলা ভাষার চলচ্চিত্র
আলম খান সুরারোপিত চলচ্চিত্র
শহীদুল ইসলাম খোকন পরিচালিত চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী নাট্য চলচ্চিত্র
১৯৯০-এর দশকের বাংলা ভাষার চলচ্চিত্র
ভিলেন (২০১৩-এর চলচ্চিত্র)

ভিলেন   টোটা রায়চৌধুরী পরিচালিত ২০১৩ সালের একটি বাংলা চলচ্চিত্র। চলচ্চিত্রটিতে অভিনয় করেছেন  টোটা রায়চৌধুরী এবং ঋতুপর্ণা সেনগুপ্ত। টোটা রায়চৌধুরী তার বাড়ির নিজিস্ব প্রযোজনা কোম্পানি ট্রাইডেন্ট লর্ডের অধীনে এই ছবিতে অভিষেক করেছিলেন। চলচ্চিত্রটি ২০১৩ সালের ৫ অক্টোবর মুক্তি পায়।

কাহিনীসংক্ষেপ
অর্ণব একজন সৎ ও ন্যায়পরায়ণ পিডব্লিউড রোড ইন্সপেক্টর। দূর্ভাগ্যক্রমে কর্তৃপক্ষ তার বিরুদ্ধে দুর্নীতির অভিযোগ গঠন করে এবং তাকে জেলে পাঠান। এদিকে,তার স্ত্রীও নিহত হয়েছেন। অর্ণব একজন ভুক্তভোগী তার জীবনে এমন পরিবর্তন যারা এনেছে সেই অপরাধীদের প্রতিশোধের জন্য একটি মিশন।

অভিনয়ে
 টোটা রায়চৌধুরী - অর্ণব
 ঋতুপর্ণা সেনগুপ্ত - অর্ণবের স্ত্রী
 বরখা বিশত সেনগুপ্ত
 ঋষি কৌশিক - পুলিশ অফিসার
 লাবণী সরকার
 রজতাভ দত্ত
 বিশ্বজিৎ চক্রবর্তী
 সাগ্নিক
 সুমিত গাঙ্গুলি
 রজত গাঙ্গুলি
 শান্তনু দাস
 অরিজিত রায়

তথ্যসূত্র

বহিঃসংযোগ
 

বাংলা ভাষার ভারতীয় চলচ্চিত্র
বাংলা ভাষার চলচ্চিত্র
২০১৩-এর চলচ্চিত্র
ভারতীয় চলচ্চিত্র
২০১০-এর দশকের বাংলা ভাষার চলচ্চিত্র

en:Villain (2013 film)
ভিলেন (দ্ব্যর্থতা নিরসন)

ভিলেন হল একটি মন্দ ব্যক্তি বা কাল্পনিক চরিত্র।
ভিলেন দ্বারা আরও যা যা বোঝানো হতে পারে:

চলচ্চিত্র
 এক ভিলেন - ২০১৪ সালের হিন্দি ভাষার চলচ্চিত্র
 দি ভিলেন (২০১৮-এর চলচ্চিত্র) - ভারতীয় কন্নড ভাষার চলচ্চিত্র
 ভিলেন (২০১৮-এর চলচ্চিত্র) - ভারতীয় বাংলা ভাষার চলচ্চিত্র
 ভিলেন (২০১৭-এর চলচ্চিত্র) - মালয়লাম ভাষার ভারতীয় চলচ্চিত্র
 ভিলেন (২০১৩-এর চলচ্চিত্র) -  বাংলা ভাষার চলচ্চিত্র

আরও দেখুন
 নীল আকাশের নীচে
 লালসালু (দ্ব্যর্থতা নিরসন)

en:Villain (disambiguation)
গুগল ও উইকিপিডিয়ার মধ্যে সম্পর্ক

গুগল এবং উইকিপিডিয়ায় মাঝের সম্পর্ক নোলের প্রবর্তনের সাথে প্রথমে প্রতিযোগিতার একটি ছিল, পরে গুগল ইউটিউবে ভুল তথ্য ছড়িয়ে দেওয়ার বিষয়ে উইকিপিডিয়ায় উপড়ে নির্ভর করতে আসে এবং এটি অনুসন্ধানকারীদের তথ্য সরবরাহ করেছে।

ইতিহাস 
২০০৭ সালে, গুগল নোলকে চালু করেছিল, এটি ব্যবহারকারীর তৈরি কন্টেন্ট সহ একটি এনসাইক্লোপিডিয়া ছিল। বিভিন্ন মিডিয়া সূত্র উল্লেখ করা হয়েছে যে এই কনটেন্ট উইকিপিডিয়াদের মতো ছিল এবং এটিকে উইকিপিডিয়ায় প্রতিযোগী হিসাবে ডাকা হতো। 

২০০৮ সালে, বিভিন্ন সংবাদ সূত্র জানিয়েছে যে উইকিপিডিয়াটির বেশিরভাগ ট্র্যাফিক গুগল অনুসন্ধানের রেফারেলগুলো থেকে আসে। 

ফেব্রুয়ারি ২০১০ সালে। গুগল উইকিমিডিয়া ফাউন্ডেশনকে তার প্রথম অনুদান হিসাবে  দিয়েছে।  গুগলের প্রতিষ্ঠাতা সের্গেই ব্রিন  "উইকিপিডিয়ার ইন্টারনেটের অন্যতম দুর্দান্ত বিজয়" বলে মন্তব্য করেছিলেন।

মার্চ ২০১৮ এ, ইউটিউব ঘোষণা করে যে তারা তাদের প্ল্যাটফর্মের ভিডিওগুলোতে ভুল তথ্য প্রচারের দিকে নজর দেওয়ার জন্য উইকিপিডিয়া থেকে তথ্য ব্যবহার করবে। 

জানুয়ারী ২০১৯ এ গুগল উইকিমিডিয়া ফাউন্ডেশনে ৩ মিলিয়ন ডলার অনুদান দিয়েছে।

উইকিপিডিয়ায় গুগলের নির্ভরতা 
২০১২ সালের মে মাসে গুগল অনুসন্ধান ইঞ্জিনের ফলাফলগুলোকে উন্নত করতে নলেজ গ্রাফ নামে একটি বৈশিষ্ট্য যুক্ত করেছে। নলেজ গ্রাফের তথ্যগুলো একটি বাক্স হিসাবে উপস্থাপিত হয়েছে, যা গুগল অনুসন্ধান ফলাফলের ডানদিকে (মোবাইলে শীর্ষে) "নলেজ প্যানেল" হিসাবে উল্লেখ করেছে। এই তথ্যছকে উপস্থাপন করা বিপুল পরিমাণ তথ্য উইকিপিডিয়া, পাশাপাশি সিআইএ ওয়ার্ল্ড ফ্যাক্টবুক এবং উইকিউপাত্ত থেকে প্রাপ্ত করা হয়েছে।

আরও দেখুন 

 নলেজ গ্রাফ

তথ্যসূত্র 

উইকিপিডিয়া
উইকিমিডিয়া ফাউন্ডেশন
গুগল
হিন্দু মন্দিরের তালিকা

এটি হিন্দু মন্দিরের তালিকাগুলির একটি তালিকা। তালিকার মধ্যে দুই প্রকারের  বর্ণানুক্রমিক ক্রম রয়েছে: (ক) মহাদেশ এবং দেশগুলির দ্বারা ভৌগোলিক অবস্থানের উপর ভিত্তি করে এবং (খ) প্রধান দেবতার উপর ভিত্তি করে।

অবস্থান অনুসারে

আফ্রিকা
 ঘানার হিন্দু মন্দিরের তালিকা
 কেনিয়ার হিন্দু মন্দিরের তালিকা
 দক্ষিণ আফ্রিকার হিন্দু মন্দিরের তালিকা
 তানজানিয়ার হিন্দু মন্দিরের তালিকা

এশিয়া
 আফগানিস্তানে হিন্দু মন্দিরের তালিকা 
 কাবুলের হিন্দু মন্দিরের তালিকা
 বাংলাদেশের হিন্দু মন্দিরের তালিকা
 ভারতের হিন্দু মন্দিরের তালিকা
 ইন্দোনেশিয়াযর হিন্দু মন্দিরের তালিকা
 মালয়েশিয়ার হিন্দু মন্দিরের তালিকা
 মিয়ানমারের হিন্দু মন্দিরের তালিকা
 নেপালের হিন্দু মন্দিরের তালিকা
 পাকিস্তানের হিন্দু মন্দিরসমূহের তালিকা
 লাহোরের মন্দিরের তালিকা
 মুলতানে হিন্দু মন্দিরের তালিকা
 সিন্ধুর হিন্দু মন্দিরের তালিকা
 সিঙ্গাপুরের হিন্দু মন্দিরের তালিকা
 শ্রীলঙ্কার হিন্দু মন্দিরের তালিকা
 দক্ষিণ কোরিয়ার হিন্দু মন্দিরের তালিকা
 ভিয়েতনামের হিন্দু মন্দিরের তালিকা

ইউরোপ
 ফ্রান্সের হিন্দু মন্দিরের তালিকা
 ইংল্যান্ডের হিন্দু মন্দিরের তালিকা
 জার্মানির হিন্দু মন্দিরের তালিকা
 পোল্যান্ডের হিন্দু মন্দিরের তালিকা
 সুইজারল্যান্ডের হিন্দু মন্দিরের তালিকা
 যুক্তরাজ্যের হিন্দু মন্দিরের তালিকা
 নেদারল্যান্ডসের হিন্দু মন্দিরের তালিকা

উত্তর আমেরিকা

 কানাডার হিন্দু মন্দিরের তালিকা
 মার্কিন যুক্তরাষ্ট্রের হিন্দু মন্দিরের তালিকা
 ত্রিনিদাদ ও টোবাগোর হিন্দু মন্দিরের তালিকা

দক্ষিণ আমেরিকা

 ব্রাজিলের হিন্দু মন্দিরের তালিকা
 গায়ানার হিন্দু মন্দিরের তালিকা

প্রধান প্রধান দেবতা অনুসারে
 হিন্দু দেবতাদের তালিকা
 কৃষ্ণ মন্দিরের তালিকা
 বিষ্ণু মন্দিরের তালিকা
 কালি মন্দিরের তালিকা
 দূর্গা মন্দিরের তালিকা
 ভৈরব মন্দিরের তালিকা
 গণেশ মন্দিরের তালিকা
 ন্যাচথারা মন্দিরের তালিকা
 ভারতে শিব মন্দিরের তালিকা
 ওড়িশায় বিষ্ণু মন্দির
 শৈবধর্ম
 চারধাম
 ছোট চার ধাম
 ৬৪টি প্রধান জ্যোতির্লিঙ্গ
 দ্বাদশ মহা জ্যোতির্লিঙ্গের তালিকা
 ১০৮টি শিব মন্দিরের তালিকা
 ভৈরব মন্দিরের তালিকা
 গণেশ মন্দিরের তালিকা
 ভারতের শিব মন্দিরের তালিকা
 সিন্ধু সভ্যতার স্থানগুলির তালিকা (প্রোটো-হাইভিজম এবং প্রোটো-শাক্তবাদ)
 শাক্তধর্ম
 ৫১টি শক্তিপীঠের তালিকা
 মনসা দেবী মন্দিরের তালিকা
 বাংলার শক্তিপীঠের তালিকা
 সিন্ধু সভ্যতার স্থানগুলির তালিকা (প্রোটো-হাইভিজম এবং প্রোটো-শাক্তবাদ)
 বৈষ্ণবধর্ম
 দিব্যা দেশম্
 পবিত্র বস্তুর পূজা :
 পবিত্র নদী
 ঋগ্বেদীয় নদী
 সপ্তসিন্ধু
 গঙ্গার ত্রিবেণী সঙ্গম,  যমুনা,  এবং সরস্বতী  নদী।
 নর্মদা নদী 
 ভারতের পবিত্র খাঁজ
 ভারতের বৃহত্তম পবিত্র বটবৃক্ষের তালিকা
 হিন্দুধর্মে ত্রিবেণী, পঞ্চবটি এবং পবিত্র গাছপালা ও ফুল
 হিন্দুধর্মের পবিত্র পাহাড়
 কৈলাস পর্বত 
 সরস্বতোত্রী পর্বত
 গঙ্গোত্রী পর্বত
 যমুনোত্রী পর্বত
 ধোসি পাহাড় (যেখানে চ্যবনপ্রাশের উৎপত্তি)
 নন্দা দেবী
 ওম পর্বত
 সরস্বতী পর্বত ১
 সরস্বতী পর্বত ২
 ভারতের পবিত্র প্রাক-ঐতিহাসিক মেগালিথ
 ভারতের পবিত্র ডলমেন
 ভারতের পবিত্র মেনহির

স্থাপত্য বা অন্যান্য বৈশিষ্ট্য অনুসারে 

 সবচেয়ে বড়
 বৃহত্তম হিন্দু মন্দিরের তালিকা
 বৃহত্তর মন্দির কুন্ডের তালিকা
 সবচেয়ে উচু গোপুরামের তালিকা
 বৃহত্তম হিন্দু আশ্রমের তালিকা
 গুহা এবং শিলা
 ভারতের গুহা মন্দিরের তালিকা
 ভারতে পাথর কাটা মন্দিরের তালিকা

বহিঃসংযোগ

মন্দির
 
হিন্দুধর্ম সম্পর্কিত তালিকা
পাবনা সরকারি মহিলা কলেজ

পাবনা সরকারি মহিলা কলেজ পাবনা জেলার সদর থানায় একবিংশ শতাব্দীর সূচনা লগ্নে জ্ঞান-বিজ্ঞানের স্রোতধারায় উন্নত জাতি হিসেবে বিশ্ব আসনে সমাসীন হবার প্রধান অবলম্বন হল সু-শিক্ষিত মানব সম্পদ। যে কোন দেশের এ মহা মূল্যবান মানব সম্পদের উন্নয়নে সন্দেহাতীতভাবে অগ্রণী ভূমিকা পালন করে সে দেশের শিক্ষা প্রতিষ্ঠান ও শিক্ষক সমাজ। তাই এ এলাকার উন্নত মানব সম্পদ গড়ার লক্ষ্যে ও শিক্ষার আলো সাধারণ জনগনের দোরগোড়ায় পৌছিয়েঁ দেবার নিমিত্তে ১৯৬৫ সালে জন্ম হয়েছিল এই শিক্ষা
 প্রতিষ্ঠান

ইতিহাস

তথ্যসূত্র 

পাবনা জেলার মহাবিদ্যালয়
২০১৯-এ পুণেতে বন্যা

২০১৯ সালের ২৫-২৮ সেপ্টেম্বরে ভারতের পুনেতে প্রচুর পরিমাণে বৃষ্টিপাত হয় যার ফলে বড় আকারে বন্যার সৃষ্টি হয়েছিল। এই বন্যায় মানুষ নিখোঁজ হওয়া ছাড়াও বিভিন্ন ভবনের দেয়াল ধসে কমপক্ষে ২১ জন মারা যায়।  সেনাবাহিনী সহ তিনটি এনডিআরএফ দলকে উদ্ধার অভিযান পরিচালনার জন্য জেলায় মোতায়েন করা হয়েছিল।

পটভূমি 
দক্ষিণ এশিয়ায় বর্ষা মৌসুম সাধারণত প্রতিবছর জুনের শুরুতে শুরু হয় এবং ভারী বৃষ্টিপাত এবং সম্ভাব্য বন্যা দেশে নিয়ে আসে। যাইহোক, ২০১৯ এর মৌসুম জুনের শেষ দিকে শুরু হয়েছিল এবং বৃষ্টিপাতের দিক থেকে অস্বাভাবিক ভারী ছিল। সারা ভারতে গড় বৃষ্টিপাতের গড় হার ৬.৫% বৃদ্ধি পায়। পুণে জেলায় বন্যার আগে, বর্ষা মৌসুমের কারণে এর বছরের বার্ষিক বৃষ্টিপাত ১৮০% ছিল এবং এর স্থানীয় খড়কসলা বাঁধ এবং আরও তিনটি গুরুত্বপূর্ণ বাঁধ পুরোপুরি ভরে উঠেছিলো।

বন্যা 
২৫ সেপ্টেম্বর রাত এবং ২৬ সেপ্টেম্বর বিকেলের মধ্যে  এর বেশি বৃষ্টিপাত মাপা হয় বড়মতী এবং পুনে জেলায়। যা বিগত ১০ বছরে সর্বোচ্চ বৃষ্টিপাত ছিল। এই বৃষ্টিপাত পূর্ববর্তী মাসগুলোর বৃষ্টিপাতের পানির সাথে মিলিত হয়ে আকস্মিক বন্যা সৃষ্টি করে।  আকস্মিক বন্যা খাল, রাস্তাকে ভাসিয়ে ফেলে। 

এই সময় পূর্ণ খড়কসোলা বাঁধে অতিরিক্ত   বৃষ্টি হয়। শীর্ষস্থানীয় কর্তৃপক্ষ ক্ষতি রোধ করতে কিছু পানি  হারে মুথা নদীদে ছেড়ে দেয়ার সিদ্ধান্ত।  একইভাবে, সাসওয়াদের নিকটবর্তী নাজরে বাঁধেও পানি উপচে পড়ার সম্ভাবনা ছিল এবং এর পানি  হারে গভীর রাতে করহা নদীতে ছেলে দিলে পুরন্দর এবং বড়মতীর অঞ্চল ডুবে যায়।

ত্রাণ এবং উদ্ধার 
এনডিআরএফ-এর দুটি দলকে পুনে শহরে এবং দুটি দল বারমতিতে নিযুক্ত করা হয়।  বন্যার ফলে ২১ জন মারা যায়, ৫ জন নিখোঁজ হয় এবং শহরটিতে ২৮,০০০ জনেরও বেশি মানুষকে নিরাপদ সরিয়ে নিতে হয়।

আরও দেখুন 

 2019 ভোদোদর বন্যা

তথ্যসূত্র 

২০১৯-এ ভারতে বিপর্যয়
পুনের ইতিহাস
ভারতে বন্যা
জয় হিন্দ (গুজরাতি সংবাদপত্র)

জয় হিন্দ হ'ল রাজকোট, আহমেদাবাদ, জামনগর, জুনাগড়, পোরবন্দর, ভাবনগর, আমরেলি, সুরেন্দ্রনগর এবং গুজরাটের কচ্ছ অঞ্চলগুলিতে প্রচারিত একটি শীর্ষস্থানীয় সংবাদপত্র। এন এল শাহ (বাবুভাই) ছিলেন জয় হিন্দ সংবাদপত্রের প্রতিষ্ঠাতা। এটি রাজকোট থেকে প্রকাশিত প্রথম দৈনিক গুজরাটি সংবাদপত্র ছিল। ১৯৪৮ সালে রাজকোটে  এবং ১৯৬২ সালে আহমেদাবাদ  সংস্করণ  শুরু হওয়ায় এটি গুজরাটি ভাষার  প্রথম সংবাদপত্র যা আধুনিক মুদ্রণ প্রযুক্তি এবং পত্রিকার দ্রুত বিতরণ ব্যবস্থা চালু করেছিল। এটি গুজরাটের প্রথম দৈনিক পত্রিকা যা দুটি কেন্দ্রে একসাথে সংস্করণ প্রকাশ করত। প্রতিষ্ঠার পর থেকে এটি জনগণ, সমাজ এবং দেশের জন্য সেবার লক্ষ্য এবং গন্তব্যে পৌঁছার প্রচেষ্টা চালিয়ে এসেছে। এর নেটওয়ার্ক সম্প্রসারণ এবং এর দিগন্তকে প্রশস্ত করার কর্মসূচী সহ এটি শান্তি-অগ্রগতি-উচ্চাভিলাষী পবিত্র পরিকল্পনার পথে এগিয়ে চলেছে।

তথ্যসূত্র

বহিঃসংযোগ 
  

ভারতে প্রকাশিত গুজরাতি ভাষার সংবাদপত্র
১৯৪৮-এ ভারতে প্রতিষ্ঠিত
ফুটবল ক্লাব মারিউপল

ফুটবল ক্লাব মারিউপল (, ; এছাড়াও এফসি মারিউপল অথবা মারিউপল নামে পরিচিত) হচ্ছে মারিউপল ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ১৯৬০ সালে প্রতিষ্ঠিত হয়েছে। এফসি মারিউপল তাদের সকল হোম ম্যাচ মারিউপলের ভলদিমির বইকো স্টেডিয়ামে খেলে থাকে; যার ধারণক্ষমতা হচ্ছে ১২,৬৮০। বর্তমানে এই ক্লাবের ম্যানেজারের দায়িত্ব পালন করছেন অস্তাপ মার্কেভিচ এবং সভাপতির দায়িত্ব পালন করছেন তারিক মাহমুদ চৌধুরী। ইউক্রেনীয় মধ্যমাঠের খেলোয়াড় দিমিত্রো মিশনিয়ভ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি মারিউপল এপর্যন্ত ৩টি শিরোপা জয়লাভ করেছে; যার মধ্যে ২টি ইউক্রেনীয় প্রথম লিগ এবং ১টি ইউক্রেনীয় দ্বিতীয় লিগ শিরোপা রয়েছে।

অর্জন
ইউক্রেনীয় প্রথম লিগ
চ্যাম্পিয়ন (২): ২০০৭–০৮, ২০১৬–১৭
ইউক্রেনীয় দ্বিতীয় লিগ
চ্যাম্পিয়ন (১): ১৯৯৫–৯৬

তথ্যসূত্র

বহিঃসংযোগ
  

ফুটবল ক্লাব মারিউপল
ইউক্রেনীয় প্রিমিয়ার লিগের ক্লাব
ইউক্রেনের ফুটবল ক্লাব
১৯৬০-এ ইউক্রেনে প্রতিষ্ঠিত
১৯৬০-এ প্রতিষ্ঠিত ফুটবল ক্লাব
সুনেরাহ বিনতে কামাল

সুনেরাহ বিনতে কামাল একজন বাংলাদেশী মডেল এবং চলচ্চিত্র অভিনেত্রী। অভিনয় এর বাইরে তিনি বিটিভির তালিকাভুক্ত নৃত্যশিল্পী। তিনি তার অভিষেক চলচ্চিত্র ন ডরাই (২০১৯)-এ অভিনয় করে শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।

ব্যক্তিগত জীবন
জন্মেছেন রংপুরে। দুই বোন, এক ভাই; বাবা পুলিশ কর্মকর্তা এবং মা গৃহিণী। তার দাদা বাড়ি বগুড়ার আদমদীঘিতে। সুনেরাহ’র শুরুটা নাচ শেখার মধ্য দিয়ে। মাত্র আড়াই বছর বয়সে বুলবুল ললিতকলা একাডেমিতে নাচ শেখা শুরু করেন তিনি। ঢাকার স্কলাস্টিকা স্কুলে ও লেভেল এবং এ লেভেল পরীক্ষা সম্পন্ন করেন।

কর্মজীবন 
২০১১ সালে র্যাম্পমডেলিং শুরু করেন তিনি। এছাড়াও থিয়েটারেও অভিনয় করেছেন। চলচ্চিত্র জগতে পদার্পণ করেন স্টার সিনেপ্লেক্স প্রযোজিত ছবি ন ডরাই এর মাধ্যমে।

চলচ্চিত্র
 ন ডরাই (২০১৯)
 মশারী (২০২২)
 অন্তর্জাল (২০২২)

পুরস্কার 
 শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (ন ডরাই), ২০১৯

তথ্যসূত্র

বহিঃসংযোগ
 

জীবিত ব্যক্তি
২১শ শতাব্দীর বাংলাদেশী অভিনেত্রী
বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
বাংলাদেশী নারী মডেল
শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী
১৯৯৫-এ জন্ম
বগুড়া জেলার অভিনয়শিল্পী
ফুটবল ক্লাব লভিউ

ফুটবল ক্লাব লভিউ (; এছাড়াও এফসি লভিউ অথবা লভিউ নামে পরিচিত) হচ্ছে লভিউ ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০০৬ সালে প্রতিষ্ঠিত হয়েছে। এফসি লভিউ তাদের সকল হোম ম্যাচ লভিউয়ের এরিনা লভিউয়ে খেলে থাকে; যার ধারণক্ষমতা হচ্ছে ৩৪,৯১৫। বর্তমানে এই ক্লাবের ম্যানেজারের দায়িত্ব পালন করছেন ভিতালি শুমস্কি এবং সভাপতির দায়িত্ব পালন করছেন বোহদান কপিতকো। ব্রাজিলীয় মধ্যমাঠের খেলোয়াড় রাফায়েল সাবিনো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি লভিউয়ের সবচেয়ে বড় সাফল্য হচ্ছে ২০০৭–০৮ ইউক্রেনীয় প্রথম লিগের রানার-আপ হওয়া।

অর্জন
ইউক্রেনীয় প্রথম লিগ
 রানার-আপ (১): ২০০৭–০৮

তথ্যসূত্র

বহিঃসংযোগ
  

ফুটবল ক্লাব লভিউ
ইউক্রেনীয় প্রিমিয়ার লিগের ক্লাব
ইউক্রেনের ফুটবল ক্লাব
২০০৬-এ ইউক্রেনে প্রতিষ্ঠিত
২০০৬-এ প্রতিষ্ঠিত ফুটবল ক্লাব
ফুটবল ক্লাব ভর্সক্লা পলতাওয়া

ফুটবল ক্লাব ভর্সক্লা পলতাওয়া (, ; এছাড়াও এফসি ভর্সক্লা পলতাওয়া, ভর্সক্লা পলতাওয়া অথবা শুধুমাত্র ভর্সক্লা নামে পরিচিত) হচ্ছে পলতাওয়া ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ১৯৫৪ সালের ৩০শে নভেম্বর তারিখে প্রতিষ্ঠিত হয়েছে। ভর্সক্লা পলতাওয়া তাদের সকল হোম ম্যাচ পলতাওয়ার বুতোভস্কি ভর্সক্লা স্টেডিয়ামে খেলে থাকে; যার ধারণক্ষমতা হচ্ছে ২৪,৭৯৫। বর্তমানে এই ক্লাবের ম্যানেজারের দায়িত্ব পালন করছেন ইয়ুরি মাকসিমভ এবং সভাপতির দায়িত্ব পালন করছেন রোমান চেরনিয়াক। ইউক্রেনীয় মধ্যমাঠের খেলোয়াড় ভলদিমির চেসনাকভ এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, ভর্সক্লা পলতাওয়া এপর্যন্ত ২টি শিরোপা জয়লাভ করেছে; যার মধ্যে ১টি ইউক্রেনীয় কাপ এবং ১টি ইউক্রেনীয় প্রথম লিগ শিরোপা রয়েছে।

অর্জন
ইউক্রেনীয় কাপ
চ্যাম্পিয়ন (১): ২০০৮–০৯
ইউক্রেনীয় পেরশা লিহা
চ্যাম্পিয়ন (১): ১৯৯৫–৯৬
ইউক্রেনীয় এসএসআর-এর ফুটবল চ্যাম্পিয়নশিপ (সোভিয়েত দ্বিতীয় লিগের অংশ হিসেবে)
রানার-আপ (১): ১৯৮৮

তথ্যসূত্র

বহিঃসংযোগ

  

ফুটবল ক্লাব ভর্সক্লা পলতাওয়া
ইউক্রেনীয় প্রিমিয়ার লিগের ক্লাব
ইউক্রেনের ফুটবল ক্লাব
১৯৫৪-এ ইউক্রেনে প্রতিষ্ঠিত
১৯৫৪-এ প্রতিষ্ঠিত ফুটবল ক্লাব
১৯৫৫-এ প্রতিষ্ঠিত ফুটবল ক্লাব